CELEX: E2005C0303
Language: et
Date: 2005-11-30 00:00:00
Title: 2005/303/: EFTA järelevalveameti otsus nr 303/05/COL, 30. november 2005 , millega viiekümne esimest korda muudetakse riigiabi käsitlevaid menetlus- ja sisulisi eeskirju

23.11.2006   
            
            
               ET
            
            
               Euroopa Liidu Teataja
            
            
               L 324/30
            
         EFTA JÄRELEVALVEAMETI OTSUS
   
   nr 303/05/COL,
   30. november 2005,
   millega viiekümne esimest korda muudetakse riigiabi käsitlevaid menetlus- ja sisulisi eeskirju
   EFTA JÄRELEVALVEAMET, (1)
   
   VÕTTES ARVESSE Euroopa Majanduspiirkonna lepingut, (2) eriti selle artikleid 61–63 ja protokolli 26,
   VÕTTES ARVESSE EFTA riikide vahelist järelevalveameti ja kohtu asutamist käsitlevat lepingut, (3) eriti selle artiklit 24, artikli 5 lõike 2 punkti b ja protokolli nr 3 I osa artiklit 1,
   ARVESTADES, et järelevalve- ja kohtulepingu artikli 24 kohaselt jõustab EFTA järelevalveamet EMP lepingu riigiabi käsitlevad sätted,
   ARVESTADES, et järelevalve- ja kohtulepingu artikli 5 lõike 2 punkti b kohaselt avaldab EFTA järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet seda vajalikuks peab,
   MEENUTADES riigiabi käsitlevaid menetlus- ja sisulisi eeskirju, (4) mille EFTA järelevalveamet kiitis heaks 19. jaanuaril 1994, (5)
   
   ARVESTADES, et 9. novembril 2005 pikendas Euroopa ühenduste komisjon (6) uurimis- ja arendustegevusele riigiabi andmise ühenduse raamistiku (7) kehtivusaega 31. detsembrini 2006,
   ARVESTADES, et kõnealune kehtivusaja pikendamine on oluline ka Euroopa Majanduspiirkonna jaoks,
   ARVESTADES, et riigiabi suuniste peatükk 14 on kooskõlas uurimis- ja arendustegevusele riigiabi andmise ühenduse raamistiku sätetega,
   ARVESTADES, et riigiabi suuniste peatüki 14 kehtivusaeg lõpeb 31. detsembril 2005,
   ARVESTADES, et EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas,
   ARVESTADES, et EMP lepingu XV lisa lõpus oleva peatüki “ÜLDSÄTTED” II punkti kohaselt peab EFTA järelevalveamet pärast Euroopa Komisjoniga konsulteerimist vastu võtma komisjoni poolt vastu võetud õigusaktidega kooskõlas olevaid õigusakte,
   OLLES konsulteerinud Euroopa Komisjoniga,
   MEENUTADES, et EFTA järelevalveamet on kõnealusel teemal konsulteerinud EFTA riikidega 9. novembril 2005 Islandile, Liechtensteinile ja Norrale saadetud kirjadega,
   ON VASTU VÕTNUD KÄESOLEVA OTSUSE:
   
               1.
            
            
               Riigiabi suuniste peatüki 14 (uurimis- ja arendustegevusele riigiabi andmise kohta) kehtivusaega on pikendatud kuni 31. detsembrini 2006. Riigiabi suuniste peatüki 14 punkti 9 lõige 2 sõnastatakse järgmiselt:
               “Neid suuniseid kohaldatakse kuni 31. detsembrini 2006.”
               Riigiabi suuniste peatüki 14 allmärkus 1 sõnastatakse järgmiselt:
               “Käesolevat peatükki on muudetud kolleegiumi 26. juuli 2002. aasta ja 30. novembri 2005. aasta otsustega. Peatükk vastab ühenduse raamistikule riigiabi andmise kohta uurimis- ja arendustegevusele (EÜT C 45, 17.2.1996, lk 5), mida on muudetud komisoni 13. veebruari 1998. aasta (EÜT C 48, 13.2.1998, lk 2), 8. mai 2002. aasta (EÜT C 111, 8.5.2002, lk 3) ja 9. novembri 2005. aasta teatistega.”
            
         
               2.
            
            
               EFTA riike teavitatakse käesolevast otsusest kirjaga, lisades otsuse koopia.
            
         
               3.
            
            
               Euroopa Komisjoni teavitatakse käesolevast otsusest kooskõlas EMP lepingu protokolli nr 27 punktiga d, edastades talle otsuse koopia.
            
         
               4.
            
            
               Käesolev otsus avaldatakse Euroopa Liidu Teataja EMP osas ja EMP kaasandes.
            
         
      Brüssel, 30. november 2005
      
         
            EFTA järelevalveameti nimel,
         
         Einar M. BULL
         
         
            president
         
         Kurt JÄGER
         
         
            kolleegiumi liige
         
      
   
   
      (1)  Edaspidi “amet”.
   
      (2)  Edaspidi “EMP leping”.
   
      (3)  Edaspidi “järelevalve- ja kohtuleping”.
   
      (4)  Edaspidi “riigiabi suunised”.
   
      (5)  Algselt avaldatud EÜT L 231, 3.9.1994 EMP kaasaandes nr 32 ja viimati muudetud 30. novembri 2005. aasta otsusega.
   
      (6)  Edaspidi “EÜ komisjon”.
   
      (7)  Ühenduse raamistik riigiabi andmise kohta uurimis- ja arendustegevusele, EÜT C 45, 17.2.1996, lk 5.